Marleen Mülla

Marleen Mülla (sündinud 28. juunil 2001 Rakveres) on eesti kergejõustiklane, teivashüppaja.

Õpingud ja treenerid 
Marleen Mülla on lõpetanud Rakvere Reaalgümnaasiumi 2019. aastal ning õpib praegu Ameerika Ühendriikides Lõuna-Dakota ülikoolis.

Ta on Rakvere kergejõustikuklubi ViKe kasvandik, treeninguid alustas Rakvere Spordikoolis treenerite Jaak Vettiku ja Sirje Kiviaru juhendamisel. Hiljem tegi treeninguid teivashüppespetsialisti Hennit Küppase juures.

Tulemuste areng 
2015,	3.10	Tartu 
2016,	3.20	Espoo
2017,	3.40    Győr 
2018,	3.90	Rakvere 
2019,	4.05	Tallinn
2020,	4.10	Pärnu 
2021,	4.30	Rakvere 
2022,	4.42	Vermillion
2023,	4.52	Vermillion
2023,	4.55    Vermillion

Tiitlivõistlused 
 2018. aastal Euroopa U18 meistrivõistlused kergejõustikus Ungaris Győris saavutas Mülla neidude teivashüppes 7. koha tulemusega 3.90. Noorte olümpiamängududel Buenos Aireses tuli ta tulemusega 3.82 teivashüppes neljandaks.
 2019. aastal võistles Euroopa U20 meistrivõistlustel kergejõustikus Rootsis, kus ta jäi 18. kohale, tulemus oli 3.90.
 Euroopa U23 meistrivõistlused kergejõustikus peeti 2021. aastal Tallinnas, kus naiste teivashüppes saavutas Mülla 8. koha, näidates tulemust 4.05.

Eesti meistrivõistlused 
Marleen Mülla on naiste teivashüppes neljakordne Eesti meister ja kolmekordne Eesti sisemeister.
 2018. aastal Eesti sisemeister tulemusega 3.85, suvistel meistrivõistlustel oli ta 3.60-ga 5.
 2019. aasta Eesti meister tulemusega 4.05.
 2020. aasta Eesti meister tulemusega 3.75 ja sisemeister tulemusega 4.10.
 2021. aastal toimunud meistrivõistlustel kergejõustikus tuli Mülla esikohale tulemusega 4.10, Eesti sisemeistrivõistlustel tulemusega 4.00. Samal aastal tuli ta  U23 vanuseklassi Eesti meistriks tulemusega 4.30.
 2022. aastal Eesti meister tulemusega 4.15.

Eesti rekordid

2022. aastal   
 4.33 siserekord (U23, naised), Lincoln
 4.40 (U23, naised), Grand Forks
 4.41 (U23, naised), Vermillion
 4.42 (U23, naised), Vermillion

2023. aastal 
 4.43 (U23, naised), Minneapolis
 4.47 (U23, naised), Vermillion
 4.52 (U23, naised), Vermillion
 4.55 (U23, naised), Vermillion

Viited

Välislingid 
 Marleen Mülla. Rahvusvahelise Kergejõustikuliidu kodulehel
 Eesti siserekordi hüpanud Mülla USA süsteemist: mulle see väga istub. Delfi sport, 1. veebruar 2022
Mülla: reaalne on hüpata 4.50, aga lubada ei saa. Delfi sport, 16. juuni 2022
Teivashüppaja Marleen Mülla parandas kahel korral Eesti rekordit. err.ee, 5. veebruar 2023

Eesti teivashüppajad
Sündinud 2001